John I. Alvheims ærespris

John Ingolf Alvheims ærespris er en utmerkelse opprettet av Fremskrittspartiets (Frp) landsstyre den 20. februar 2005. Prisen utdeles på partiets landsmøte og tildeles enkeltpersoner, grupper eller organisasjoner som har gjort eller gjør en ekstraordinær innsats for å bedre livskvaliteten til sine medmennesker. Prisen består av et diplom og 50 000 kroner.

Prisen ble første gang delt ut på Frps landsmøte 21. mai 2005 av partiets helsepolitiker John I. Alvheim selv. Alvheim døde i desember samme år.

Statuttene for æresprisen fastsettes av Frps sentralstyre. Styret velger også en jury på tre personer. Alvheim var medlem av juryen inntil sin død. Politisk aktive medlemmer i Frp kan ikke motta prisen, men pensjonerte partimedlemmer er potensielle kandidater.

Prismottakere

2005 – Slumsøster Marit Solli i Frelsesarmeen, for sin innsats for de fattige
2006 – Ola Ødegaard i Stiftelsen Rettferd for Taperne
2007 – Privatetterforsker Tore Sandberg
2008 – Kai Zahl, stifter av Dissimilis
2009 – Lise Karlsen, Evangeliesenteret
2010 – Stine Sofies Stiftelse
2011 – Livsglede for eldre
2012 – Grete Kvalheim
2013 – LEVE – landsforeningen for etterlatte ved selvmord
 2014 – Shirley Bottolfsen
 2015 – Stiftelsen Retretten

Eksterne lenker
 John Ingolf Alvheims ærespris 

Fremskrittspartiet
Alvheims ærespris
Utmerkelser etablert i 2005